### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 19. juni 2024 har vedtaget Magistratens indstilling i overensstemmelse med erklæring fra Teknisk Udvalg af 12. juni 2024.

Socialistisk Folkepartis og Enhedslisten de Rød-Grønnes byrådsgrupper, Simon Carlsen og Peder Laursen kunne ikke tiltræde indstillingen.

###

På baggrund af offentligt udbud foreslås dele af matr.nr. 7000L, 1a, 1d og 2148fo [adresse] solgt til Sabine Kristoffersen med henblik på opførelse af et parkeringshus til brug for de kommende byggerier i [adresse].

### Resume

[adresse] har gennemført offentligt udbud af en ejendom i [adresse]. Ejendommen udgøres af dele af matr.nr. 7000L, 1a, 1d og 2148fo Århus Bygrunde.

Ejendommen er omfattet af Udviklingsplanen for [adresse] vedtaget af byrådet 13. september 2018.

Køber skal opføre et parkeringshus til brug for de eksisterende og kommende bebyggelser i [adresse].

Rettighederne til bilparkeringspladser og cykelparkeringspladser er for størstedelens vedkommende solgt i forbindelse med [adresse] tidligere udbud og salg af byggerettigheder i [adresse].

Udover bil- og cykelparkeringspladser, rummer parkeringshuset udadvendte funktioner i form af blandt andet begrønnede terrasser i forbindelse med mødet med [adresse] og såkaldte potentialezoner med mulighed for udadvendte funktioner/bylivsfunktioner placeret i byggeriets stueetage på hhv. [adresse] og vestsiden af Havnesporet.

[adresse] modtog ét tilbud fra Nicklas LassenS.

Det tilbudte projekt afviger fra det forslag til lokalplan, der i 2023 har været sendt i høring, der gør det nødvendigt, at fremlægge et let ændret forslag til lokalplan i offentlig høring i otte uger.

### Beslutningspunkter

Det indstilles:

At 1) der indgås betinget købsaftale med Sabine Kristoffersen om ejendommen (dele af matr.nr. 7000L, 1a, 1d samt 2148fo, alle [adresse]) jf. nedennævnte vilkår.

At 2) der til Sabine Kristoffersen betales en negativ købesum på 39,5 mio. kr.

At 3) der til Teknik og Miljø i 2024 gives en udgiftsanlægsbevilling med tilhørende rådighedsbeløb på 39,5 mio. kr. til betaling af den negative købesum. Rådighedsbeløbet finansieres inden for den samlede byudviklingsøkonomi for [adresse] og udmøntes fra anlægsreserven.

At 4) der til Teknik og Miljø i 2026 gives en udgiftsanlægsbevilling med tilhørende rådighedsbeløb på 21,1 mio. kr. til betaling for de kommunale parkeringspladser i parkeringshuset i [adresse] til [adresse] samt Felt A. Rådighedsbeløbet finansieres inden for den samlede byudviklingsøkonomi for [adresse] og udmøntes fra anlægsreserven.

At 5) Teknik og Miljø på baggrund af det tilbudte projekt udsender et justeret forslag til lokalplan i offentlig høring.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 19-03-2024

Ronja Andresen:

Fremsendes til [adresse] med bemærkning, at Magistraten i mødet den 19. marts 2024 anbefaler, at byrådet tiltræder Magistratsafdelingen for Teknik og Miljøs indstilling af 6. marts 2024.

Rådmand Bruno Schultz, rådmand Eric Steffensen, Simon Carlsen og Peder Laursen tog forbehold.

Magistratsafdelingen for Teknik og Miljø udarbejder notat om den samlede økonomi i forhold til udvikling af [adresse]. Notatet belyser endvidere ejerforhold vedrørende parkeringshuset, herunder hvem der ejer parkeringshuset efter opførelse, samt fordeling af indtægter fra parkeringshuset.

Udvalg: [adresse]

Dato: 10-04-2024

Ronja Andresen:

Fremsendes til Teknisk Udvalg til behandling i henhold til beslutning i byrådets møde den 10. april 2024.

Udvalg: Teknisk Udvalg

Dato: 17-04-2024

Ronja Andresen:

Punktet blev udskudt til et senere udvalgsmøde.

Udvalg: Teknisk Udvalg

Dato: 06-05-2024

Ronja Andresen:

Herbert Thorsen kunne tiltræde indstillingen i overensstemmelse med Magistratens anbefaling.

Johan Brandt, Ziggy Olsen og Bjarne Thomsen tog forbehold.

Yvonne Østergaard og Ulrike Jørgensen kunne ikke tiltræde indstillingen.

Gustav Schultz var forhindret i at deltage i udvalgets behandling af sagen.

Udvalg: [adresse]

Dato: 08-05-2024

Ronja Andresen: 24

Tilbagesendes Teknisk Udvalg til fornyet behandling i henhold til beslutning i byrådets møde den 8. maj 2024.

Udvalg: Teknisk Udvalg

Dato: 12-06-2024

Ronja Andresen: 2

Johan Brandt, Ziggy Olsen, Gustav Schultz, Bjarne Thomsen og Herbert Thorsen kunne tiltræde indstillingen i overensstemmelse med Magistratens anbefaling.

Yvonne Østergaard og Jean Winther kunne ikke tiltræde indstillingen.